
కమల్హాసన్ చుట్టూ మరో వివాదం రాజుకుంటోంది. మహాభారతాన్ని కించపరుస్తూ వ్యాఖ్యలు చేసిన ఆయనపై వళ్లియూరు కోర్టులో పిటిషన్ దాఖలైంది. కన్యాకుమారి జిల్లా అంజుగ్రామానికి చెందిన హిందూమక్కళ్ కట్చి కార్యకర్త ఆదినాదసుందరం (31) దాఖలు చేసిన ఆ పిటీషన్లో కమల్హాసన్ ఇటీవల ఓ తమిళ ప్రైవేటు టీవీ ఛానల్కు ఇచ్చిన ఇంటర్వ్యూలో తమిళనాట మహిళలపై అత్యాచారాలు అధికమవుతుండటంపై అడిగిన ప్రశ్నకు సమాధానం చెబుతూ మహాభారతంలో మగువలను ఫణంగా పెట్టి జూదమాడినట్లు చదివిన ప్రజలున్న ప్రాంతమిది. కనుక ఇలాంటి సంఘటనలు జరుగుతుండటానికి ఆశ్చర్యపోనక్కర్లేదని ఎద్దేవా చేశారు. కమల్హాసన్ చేసిన ఈ వ్యాఖ్యలు భారతీయులు పంచమవేదంగా భావిస్తున్న మహాభారతానికి కళంకం తెచ్చేవిధంగా ఉన్నాయని, నాస్తికవాదిగా ఉంటూ కమల్ చేసిన వ్యాఖ్యలు గర్హనీయమని, ఆయనపై కఠిన చర్యలు తీసుకునేలా ఆదేశాలివ్వాలని పిటిషనర్ కోర్టును అభ్యర్థించారు. ఈ పిటీషనను న్యాయమూర్తి సెంథిల్కుమార్ విచారణకు స్వీకరించారు. ఇదిలా వుండగా ఇప్పటికే హిందూమక్కళ్ కట్చి కార్యకర్తలు చెన్నై పోలీసు కమిషనర్కు కూడా కమల్పై ఫిర్యాదు చేసిన విషయం తెలిసిందే. - ఆంధ్రజ్యోతి, చెన్నై

kamalhasan chuttu maro vivaadam rajukuntondi. mahaabhaarataanni kinchaparustuu vyaakhyalu chesina aayanapai valliyuru kortulo pitition daakhalaindi. kanyakumari jilla anjugraamaaniki chendina hindumakkal katchi kaaryakarta aadinaadasundaram (31) daakhalu chesina aa pititionlo kamalhasan iteevala oo tamila praivetu tv chhaanalku ichina interviewlo tamilanaata mahilalapai atyaachaaraalu adhikamavutundatampai adigina prasnaku samadhanam chebutuu mahaabhaaratamlo maguvalanu phanamgaa petti judamaadinatlu chadivina prajalunna praantamidi. kanuka ilanti sanghatanalu jarugutundataaniki aascharyaponakkarledana eddeva chesaru. kamalhasan chesina ee vyaakhyalu bhaaratheeyulu panchamavedamgaa bhaavistunna mahaabhaarataaniki kalankam tecchevidhamgaa unnaayani, naastikavaadigaa untuu kamal chesina vyaakhyalu garhaneeyamani, aayanapai kathina charyalu teesukunela aadesaalivvaalani pititioner kortunu abhyardhinchaaru. ee piteeshananu nyaayamuurti centhilkumar vichaaranaku sweekarinchaaru. idila vundagaa ippatike hindumakkal katchi kaaryakartalu chennai polisu kamishanarku kuudaa kamalpai firyaadu chesina vishayam telisinde. - aandhrajyoti, chennai